Tuisblad - Brian Visagie
Die hoofdoel met hierdie webwerf is om die Heerlikheid van God in Christus Jesus in Afrikaans te verkondig. Ek verkondig hierdie evangelie al reeds die afgelope agt jaar in Engelse op my brianvisagie.com webwerf.
Rom. 6:4; 8:11 leer ons dat die Heerlikheid van God en die Heilige Gees dieselfde Persoon is wat ons Heer Jesus Christus uit die dode opgewek het. As jy die Heilige Gees in waarheid wil ken dan moet jy sy Heerlikheid ken. Want, die Heilige Gees van ons Heer Jesus Christus, en die Koninkryk van God bestaan in die Heerlikheid van God. Daarom leer die Apostel Paulus ook in 2Kor. 3:8 “hoeveel te meer sal die bediening van die Gees dan nie in heerlikheid wees nie?”
Engelse Bybels gee die Heerlikheid van God aan as “The Glory of God”. In ons Afrikaanse Bybels staan die “Glory of God” bekend as die Heerlikheid van God.
In die Ou Testament van die Afrikaanse Bybel is die woord “heerlikheid” vertaal uit die Hebreeuse woord “kâbôd kâbôd”. Dié woord beteken, onder andere, gewig en figuurlik, prag en praal en oorvloedige rykdom.
In die Nuwe Testament is die woord “heerlikheid” vertaal uit die Griekse woord “doxa”. Die woord “doxa” beteken onder meer, glorie, roem, eer, ens.
Nie een van die twee woorde “kâbôd kâbôd” of “doxa” is eintlik ŉ beskrywing van die Heerlikheid van God nie.
‘n Kort Beskrywing van die Heerlikheid van God
Die Heerlikheid van God is met die Wolk van die Hemel, en nie die wolk van die aarde nie. Die Wolk van die Hemel is ŉ wolk van vuur met die gloed van vuurkole (sonder die swart kolle van vuurkole), en ook met die glans van ŉ reënboog daaraan. Die Wolk van die Hemel (Daardie Heilige Stad Jerusalem daarbo) het ook ŉ Lig wat daarin skyn. Dit is hierdie Lig wat op jou neerstraal in die vorm van ŉ lig-kolom in ŉ droom of visioen van God. Die profeet Eségiël noem so ‘n droom of droomgesig uit die Heerlikheid van God gesigte van God (Eseg. 1:1). Gesigte van God is nie die gewone drome of droomgesigte wat alle mense en nasies en stamme op die aarde droom en sien nie.
Dié kolom van lig wat vanuit die Wolk van die Heerlikheid van God straal staan ook in die Bybel bekend as:
Die wolkkolom van die Wolk (Ex. 33:9, 10; Deut. 31:15; Num. 12:5).
Die Vinger van God (Ex. 31:18; Deut. 9:10), en
Die Neerdaling van die Arm van God (Jes. 30:30).
Die Arm van die Here (Jes. 53:1; Joh. 12:38).
Die Lig van die Heerlikheid van God skyn soos die son in sy krag – dit is ook hoe die Aangesig van ons Heer Jesus Christus beskryf word in Openb. 1:16. Die Lig van die Heerlikheid van God skyn skoner as die son in sy krag (Hand. 26:13). Jy kan nie in die son kyk nie, maar jy kan in die Lig van die Heerlikheid van God kyk.
Die Lig van die Heerlikheid van God het ook die glans van die reënboog daaraan. Die Lig van die Heerlikheid van God is vol krag en sterkte (Ef. 6:10), en nie met ŉ wonderlike gevoel nie. Die Lig van die Heerlikheid van God kan jou optel en meevoer (Eseg. 3:14; 8:3; 11:1; Hand. 8:39, 40).
Die kennis van die Heerlikheid van God is die kennis van die waarheid. Die waarheid is dat die verskyning van die Gees van God deur drome en visioene in die Heerlikheid van God is.
Dit is uiters belangrik dat jy tot die kennis van die waarheid moet kom. Sodat jy die verskil tussen die Heilige Gees en die gees van die Satan kan ken. Want, die Satan verskyn ook in lig. Maar, die lig van die Satan is nie die Lig van die Heilige Gees van Jesus Christus nie. Dit is ook waarom ons Heer Jesus Christus jou waarsku en in Luk. 11:35; Matt. 6:23 sê, “Pas dan op dat die lig in jou nie duisternis is nie…as dan die lig in jou donkerheid is, hoe groot is die donkerheid nie!”
In Joh. 1:14 sê die Woord van God, “En die Woord het vlees geword en het onder ons gewoon — en ons het sy heerlikheid aanskou, ‘n heerlikheid soos van die Eniggeborene wat van die Vader kom — vol van genade en waarheid.” Die heerlikheid van Jesus Christus staan ook bekend as die kennis van die waarheid. In 2Pet. 1:16 word die Heerlikheid van die Heilige Gees ook Sy “Majesteit” genoem.
Die Apostel Paulus verkondig in 1Tim. 2:4 dat dit die wil van die God en Vader van ons Heer Jesus Christus is dat alle mense gered word en tot kennis van die waarheid kom. 1Tim. 2:4 leer ons ook dat ons nie sonder die kennis van die waarheid tot redding kan kom nie. So leer ons ook dat die volk van God te gronde gaan weens ŉ gebrek aan die kennis van die Heerlikheid van God in Christus Jesus (Hos. 4:6). Die Heerlikheid van God in Christus is die kern van die Boodskap aangaande Jesus Christus.
In 2Kor. 4:3, 4 leer die Apostel Paulus ook, “Maar as ons evangelie dan nog bedek is, is dit bedek in die wat verlore gaan, naamlik die ongelowiges in wie die god van hierdie wêreld die sinne verblind het, sodat die verligting van die evangelie van die heerlikheid van Christus, wat die beeld van God is, op hulle nie sou skyn nie.” Uit 2Kor. 4:4 leer ons ook dat:
Ons verlore gaan sonder die kennis van die Lig van Evangelie van die Heerlikheid van ons Heer Jesus Christus.
Die Evangelie van ons Heer Jesus heet eintlik: Die Evangelie van die Heerlikheid van Christus.
Klik Hier vir meer artikels oor die Evangelie van die Heerlikheid van God in Christus Jesus!
Klik op Prent en Leer Meer omtrent Bekering.
Klik op Prent en Lees 'n Voorbeeld van 'n Gebed in Tye van Krankheid.
Klik op Prent en Lees Meer oor die Naam van Jesus Christus in die Lewe van die Gelowige
Luister Na My Musiek
Light To My Feet (Web3) Brian Visagie 3:52
What a Friend we have in Jesus (Web Version) Brian Visaige 3:52
Fiery Furnace Brian Visagie 4:39
Fire of Love (Web Version) Brian Visagie 2:00
Crumbs from the Master's Table Brian Visagie 4:16
Laat dit kom O Heer ek bid U 3:34
Gepubliseer op Augustus 21, 2018 April 14, 2019
Bekering is in die Naam van Jesus Christus In Luk. 24:47 sê ons Heer Jesus Christus aan sy dissipels dat bekering en vergewing van sondes in sy Naam verkondig moet word aan al die nasies. Wanneer jy die Evangelie van Jesus Christus hoor en glo, dan neem jy die Heer Jesus Christus en sý Naam …
Lees meer “Die Christen en die Naam van Jesus Christus”
Gepubliseer op Augustus 7, 2018 November 6, 2018
Wat is Bekering? In 2Kron. 7:14 spreek die Woord van God dat as sy volk hulle verootmoedig en bid en Sy aangesig soek en, “hulle bekeer van hul verkeerde weë”, dan sal Hy uit die hemel hoor en hulle sonde vergewe en hulle land genees.” Die woord “bekeer” is ŉ vertaling van die Hebreeuse woord …
Lees meer “Bekering”
Gepubliseer op Julie 17, 2018 Augustus 21, 2018
Baie gelowiges getuig dat hul soms voel asof hul gebed net so ver as die plafon gaan. Om hierdie gedagte te bind en te oorkom moet jy die Woord van God tot Hom bid. So herinner jy God aan sy beloftes in Christus aan jou. Soos Jes. 62:6 ons ook leer, “…o Julle wat die …
Lees meer “Gebed Ten Tye van Krankheid”
Kategorieë Kies Kategorie Die Wedergeboorte Geestelike Strydvoering